tomron87/hebrew-wikipedia-sentences-corpus huggingface dataset:
השיר מכיל דגימות מתוך השירים "Ain't Nothing Like the Real Thing" ו-"" של הזמר ג'יימס בראון ו-"Strawberry Letter 23" של הזמר-יוצר שאגי אוטיס .
היות שיצא במהלך חג המולד, השיר מכיל בתוכו אלמנטים של מוזיקת חג המולד.
השיר הופק על ידי היט-בוי, מפיק שחתום בחברת התקליטים של וסט GOOD Music.
בהרחבה על אופן התחלת קשריו עם וסט וכיצד הפיק את השיר, הסביר היט-בוי: "דאלה רוק הכיר לי את בן דודו של קניה, ריקי, זה היה בערך בזמן בו הוא התחיל לעבוד על My Beautiful Dark Twisted Fantasy.
פשוט המשכתי לשלוח לו ביטים כדי לנסות להשיג אחד שם [באלבום].
אז, בליל מסיבת השחרור של קניה בניו יורק, ריקי התקשר ואמר שקניה רוצה להשתמש באחד הביטים שלי בשיר לרגל חג המולד".
השיר מכיל בתוכו דגימות משני שיריו של מוזיקאי הנשמה מרווין גיי: "Ain't Nothing Like the Real Thing" ו-"", כשהראשון הוא שיתוף פעולה עם הזמרת תמי טרל, ומשירו של הזמר-יוצר האמריקאי שאגי אוטיס , "Strawberry Letter 23".
גם גיי וגם אוטיס קיבלו קרדיט כתיבה בשיר על השימוש בדגימות.
לפני הוצאתו הרשמית, השיר דלף לראשונה לאינטרנט ב-15 בדצמבר 2010. מאוחר יותר, יצא השיר כחלק מהפרויקט GOOD Fridays , במסגרתו מוציאים אמני חברת התקליטים של וסט GOOD Music שירים בכל יום שישי.
השיר זכה לביקורת חיוביות מצד המבקרים.
צ'אק אדי מרולינג סטון נתן לשיר דירוג של שלושה וחצי כוכבים ואמר כי השיר "נשמע לא אופייני" לווסט, וכי טייאנה טיילור "מציע חום מצינת הרוח, ובסופו של דבר גולשת למנגינה הנוחה מתוך 'Strawberry Letter'".
מאוחר יותר, כלל המגזין את השיר ברשימת "שירי חג המולד הגדולים ביותר של הרוק אנד רול".
השיר הגיע למקומות ה-13 וה-3 במצעד השירים מתחת להוט 100 ומצעד שירי ה-R&B/היפ הופ מתחת להוט 100 של הבילבורד בהתאמה, במצעד של 8 בינואר 2011.
נכון לאוקטובר 2020, צבר השיר כ-8.7 מיליון השמעות ברשת הזרמת המדיה ספוטיפיי.
Christmas: A Season of Love הוא אלבום חג המולד השני של הזמרת, הפזמונאית והשחקנית היהודיה-אמריקאית אידינה מנזל.
האלבום יצא לאור ב-18 באוקטובר 2019, על ידי חברות התקליטים סקול בוי רקורדס ודקה.
האלבום יצא לכבוד חג המולד ובמהלכו הקליטה מנזל שירי חג ידועים כמו "O Holy Night".
האלבום הגיע למקום השני במצעד אלבומי החג.
"Christmas Without You" (בעברית: חג המולד בלעדיך) הוא סינגל, שהוקלט על ידי הזמרת האמריקאית אווה מקס.
השיר יצא לאור ב-15 באוקטובר 2020, על ידי חברת התקליטים אטלנטיק רקורדס.
רדיו ABC ציין כי "Christmas Without You" הוא שיר חג קופצני, אופטימי ורטרו.
ג'רט פרנקלין כתב מ-Nashville Music Reviews, הצהיר כי "השירה של מקס באה לידי ביטוי בשיר ובסופו של דבר, מגיעה לשיאה כשהיא שורקת כמו מריה קארי".
השיר יצא לכבוד חג המולד ומכאן שמו והעטיפה שלו, שמעוצבת בסגנון מקל סבא.
הכתב מייק ווס מ-Idolator, כינה את השיר "המנון חגיגי וטוב" עם "פזמון טוב".
הוא המשיך ואמר שזה אחד "ההמנונים המודרניים הטובים ביותר לחג המולד".
מדינהתאריך יציאהפורמטחברת תקליטיםמקורעולם15 באוקטובר 2020הזרמת מוזיקה • הורדה דיגיטליתאטלנטיק רקורדסבריטניה5 בדצמבר 2020מוזיקה עכשווית למבוגרים
הוא שיר רוק שהוקלט על ידי הזמרת-יוצרת האמריקאית דרלין לאב, מתוך אלבום האוסף, A Christmas Gift for You from Philles Records.
השיר נכתב על ידי אלי גריניץ' וג'ף בארי.
(גם פיל ספקטור קיבל קרדיט ככותב שלו) לאחר שנתנו ללאב לשמוע את הדמו שלו, היא החליטה כי היא תקליט אותו באופן מלא באולפן ההקלטות שלה ובמרוצת השנים, הפך לאחד משירי החתימה שלה.
שירה של לאב "All Alone on Christmas" הושמע בסרט "שכחו אותי בבית 2".
בדצמבר 2010, המגזין רולינג סטון דירג את "" במקום הראשון ברשימת "שירי הרוק אנד רול של חג המולד הגדולים ביותר בכל הזמנים" וציין כי "אף אחד לא יכול להשתוות לעוצמה הקולית של לאב".
במרוצת השנים הפך השיר לאחד משירי חג המולד המצליחים ביותר בכל הזמנים, תוך שהצליח לחזור למצעדי הבילבורד בשנת 2016. בשנת 2019, הצליח לחזור למצעד הבילבורד הוט 100 וכך עשה גם בשנה שלאחר מכן.
השיר הצליח לחזור גם למצעד הסינגלים הבריטי ולמצעדים נוספים ברחבי העולם.
החל משנת 1986 ובמשך 29 שנה, דרלין לאב ביצעה את השיר מדי שנה בפרקים האחרונים לפני חג המולד של תוכניות הטלוויזיה "Late Night with David Letterman" (NBC, 1986–92) ו-"Late Show with David Letterman" (CBS, 1993–2014), עשרים ושמונה פעמים בסך הכול.
הפעם היחידה בה לא ביצעה את השיר בתוכניות, הייתה בשנת 2007 בעקבות שביתת איגוד התסריטאים האמריקאי; במקום זאת, שודר הביצוע שלה משנת 2006.
היא ביצעה את השיר עם פול שפר ולהקת הבית של התוכנית.
ארגוןרשימהמיקוםמקורבילבורד500 שירי הפופ של כל הזמנים474
"" לא זכה להכרה ולהצלחה רבה לאחר יציאתו הראשונית; עם זאת, במרוצת השנים זכה להצלחה מחודשת כפולה מזו המקורית.
להלן חלק מהאמנים והאמניות שביצעו אותו:
בשנת 1994, קארי החליטה לעבוד על האלבום Merry Christmas, עם וולטר אפאנאסייף שכתב עם קארי את כל השירים המקוריים של האלבום ועזר לקארי לתת פרשנות משלה לגרסאות הכיסוי אותם עשתה לאלבום.
שירי האלבום עוסקים כולם בנושא של חג המולד והאלבום מכיל בין היתר גם מוזיקת R&B וגוספל בנוסף למוזיקה בסגנון חג המולד.
השיר הגיע למקום השישי במצעד שבשוודיה.
Christmas הוא אלבום האולפן השביעי של הזמר הקנדי-איטלקי מייקל בובלה.
האלבום יצא לאור ב-21 באוקטובר 2011 באירלנד, ב-24 באוקטובר 2011 בבריטניה, וב-25 באוקטובר 2011 בארצות הברית.
בשבוע שהסתיים ב-10 בדצמבר 2011, האלבום הגיע למקום הראשון במצעד הבילבורד 200, והפך לאלבום השלישי של בובלה שהגיע להישג זה, לאחר Call Me Irresponsible משנת 2007 ו-Crazy Love משנת 2009, ובילה חמישה שבועות במקום הראשון.
נכון לינואר 2019, זהו האלבום המצליח ביותר של בובלה, עם למעלה מ-12 מיליון עותקים שנמכרו ברחבי העולם.
האלבום זכה בפרס ג'ונו לאלבום השנה, מה שהפך אותו לאלבום החג הראשון שזכה בפרס זה.
האלבום יצא מחדש ב-26 בנובמבר 2012, ובו ארבע רצועות נוספות, כולל הקלטה חדשה של השיר "The Christmas Song".
בנוסף, בובלה הוציא גרסה מחודשת של השיר "White Christmas", הפעם בהשתתפות שאניה טוויין, כסינגל רשמי.
גרסה זו הוקרנה בבכורה בספיישל הטלוויזיוני של בובלה ב-NBC, Home for the Holidays, ב-10 בדצמבר 2012.
Christmas Wish (בעברית: משאלת חג המולד) הוא אלבום אולפן ואלבום חג המולד השני של הזמרת-יוצרת הבריטית-אוסטרלית אוליביה ניוטון-ג'ון.
האלבום יצא לאור באוקטובר 2007, על ידי חברת התקליטים סוני BMG, לכבוד חג המולד.
האלבום מכיל בתוכו הקלטות מחודשות של שירי חג מולד ידועים כמו "Silent Night" ו-"We Wish You a Merry Christmas".
האלבום זכה להצלחה מסחרית נאה, כאשר דורג במקום ה-187 במצעד הבילבורד 200. במצעד האלבומים העצמאיים דורג במקום ה-21.
"Christmas Tree" (בעברית: "עץ חג המולד") הוא שיר שהוקלט על ידי הזמרת-יוצרת האמריקאית ליידי גאגא.
השיר יצא לאור ב-16 בדצמבר 2008. הוא נכתב והופק על ידי גאגא, מרטין קירשנבאום וספייס קאובוי, שמשתתף גם בשירה.
מבחינה מוזיקלית, "Christmas Tree" הוא שיר חג מולד עם השפעות דאנס-פופ וסינת'פופ.
בשיר ישנה דגימה מתוך שיר חג המולד הקלאסי "Deck the Halls", וכן משתמש בפתיח שלו במילים "Rum pum pum pum" משיר חג המולד "The Little Drummer Boy".
מבחינה לירית, השיר כולל רמיזות מיניות.
השיר ספג ביקורות מעורבות מטעם מבקרי המוזיקה, כאשר חלקם שיבחו את היצירתיות והייחודיות שלו ביחס לשירי חג מולד אחרים, בעוד אחרים מתחו ביקורת על רמיזותיו המיניות וקובעים שהוא "לא מתאים למשפחה".
בעקבות מכירות דיגיטליות רבות, השיר הגיע בינואר 2009 למקום ה-79 במצעד קנדה הוט 100. בסוף 2010 הוא הגיע גם למקום ה-18 במצעד RIAJ היפני ולמקום ה-23 במצעד 100 שירי החג של בילבורד בארצות הברית.
בדצמבר 2009 הוא הוצע להורדה בחינם באתר אמזון כחלק מהיוזמה "" לקידום האתר.
השיר נכלל בכמה אלבומי אוסף של חג המולד, כולל Now That's What I Call Christmas!
"Christmas Tree" הוא שיר חג מולד, הכולל שירה של גאגא וספייס קאובוי.
הוא נכתב והופק על ידי גאגא, ספייס קאובוי ומרטין קירשנבאום.
ספייס קאובוי וגאגא הכירו בלוס אנג'לס על ידי מרטין קירשנבאום, העומד בראש חברת התקליטים של גאגא, צ'ריטרי רקורדס, השייכת לאינטרסקופ רקורדס.
קירשנבאום המליץ על שיתוף פעולה ביניהם לאחר ששמע את הסינגל "My Egyptian Lover" של ספייס קאובוי, שיצא בינואר 2007 בהשתתפות הסולנית נדיה הו.
קירשנבאום יצר קשר עם ספייס קאובוי במהלך דצמבר 2007 וספייס קאובוי שוחח לראשונה עם גאגא בטלפון בערב השנה החדשה, והם "ישר [הסתדרו] טוב מאוד" ושוחחו על פאייטים, כדורי דיסקו, פרינס, דייוויד בואי וציור גוף.
הצמד עבד יחד בלוס אנג'לס עבור יצירת "Christmas Tree" ו-"Starstruck", שיר הכלול בכמה ממהדורות האלבום הנוכחי באותה תקופה של ליידי גאגא, The Fame.
ספייס קאובוי התייחס לעבודה עם ליידי גאגא:
"Christmas Tree" הוא גרסה לשיר חג המולד המסורתי "Deck the Halls" , עם אותה המנגינה, ורק המילים שונו לבעלות אופי מיני, עם רמיזות ומטאפורות מיניות רבות.
מבחינה לירית, השיר הוא "חגיגי בצורה גסה" עם שורות כמו "Light me up put me on top/ Let's fa-la-la-la-la-, la-la, la, la".
בניתוח של סטליוס פילי מוושינגטון סקוור ניוז, פילי מתבדח שמשמעות השיר קרובה יותר לגרסה המקורית של "Deck the Halls" , שיר עם וולשי בשם "Nos Galan" ("ערב השנה החדשה" בוולשית) אשר מושר באופן מסורתי בערב ראש השנה, מאשר לגרסת חג המולד האנגלית.
הוא מצטט את השורה הראשונה מהשיר המקורי, "Cold is the man who can't love", ואומר שגאגא "מבקשת לא להזהיר מפני הפיכה לאדם קר וחסר אהבה, אלא למנוע את הגורל הזה בדרך של אהבה חמה".
השיר, מסוגת חג המולד, מכיל גם מוזיקת דאנס-פופ וסינת'ספופ עם סינתיסייזרים ו"קצב דופק".
ספייס קאובוי תיאר את השיר כ"עתידני".
במילות השיר מוזכר כינויו של המפיק קירשנבאום, "Cherry Cherry Boom Boom".
כשתיארה את השיר בפרק 25 בסדרת הרשת שלה ביוטיוב, "Gaga-vision", אמרה גאגא: "'Christmas Tree' עוסק ברוח חגיגת החג השמח ביותר ואני אגיד לכם למה: מכיוון שחג המולד הוא החג שהכי גורם לבנים ובנות להרגיש תאוותניים".
"Christmas Tree" יצא לאור ב-16 בדצמבר 2008 כסינגל להורדה דיגיטלית בלבד על ידי חברת התקליטים אינטרסקופ רקורדס, בזמן שהסינגל הראשון של גאגא "Just Dance" הגיע למצעדים.
מאוחר יותר הוא הפך לזמין באמזון ובחנות האייטונס.
השיר לא נכלל באלבום The Fame של גאגא.
שנה לאחר מכן, בדצמבר 2009, הוא נכלל ברשימת השירים להורדה בחינם מאתר אמזון כחלק מההצעה "", במסגרתה לאורך עשרים וחמשת הימים הראשונים של חודש דצמבר, כל יום שיר אחד בנושא חג המולד מוצע להורדה בחינם מהאתר.
"Christmas Tree" הוצע בחינם ב-6 בדצמבר.
השיר נכלל בכמה אלבומי אוסף: אלבום האוסף הקנדי NOW!
Christmas 4, אלבום האוסף הטאיוואני Christmas 101 ואלבום האוסף העונתי It's Christmas Time, שכולם יצאו לאור בחג המולד של 2009. הוא נכלל גם באלבומי האוסף ו-Now That's What I Call Christmas!
4 , שהוא חלק מסדרת אלבומי האוסף , שיצאו שניהם בחג המולד של 2010. "Christmas Tree" נכלל גם באלבום The Singles, מארז של סינגלי CD שיצאו ביפן בלבד בדצמבר 2010. הוא כלול בדיסק התשיעי והאחרון, שכולל גם את שלוש הרצועות החיות מהאלבום The Cherrytree Sessions.
השיר זכה לביקורות מעורבות מצד המבקרים.
אלכס רולס ממגזין אופביט העניק לו ביקורת חיובית במסגרת "" של אתר אמזון.
הוא התבדח על כך שאמני השירים היותר-דתיים חייבים "להתפלל" למען ליידי גאגא, ותיאר את השיר כ"לא כל כך רציני".
אסטרלה אדיירי, עורכת המוזיקה של עיתון הסטודנטים נאוז , העניקה לשיר ביקורת חיובית והחמיאה ל"קצב הסינתיסייזר שלו ולרמיזות הרבות ליולטייד (חג המולד)".
ריאן ברוקינגטון מניו יורק פוסט שיבח את השיר ותיאר אותו כ"שיר חג אהוב" ו"ג'ינגל מעץ אורן של איברים נשיים סמויים".
מבקר מאתר gay.com תיאר את השיר כ"עליז" וכ"בחירה שובבה", ושיבח את ה"הוללות האפלה" שלו.
ג'ינו דלה פז מפיליפין סטאר תיאר את השיר ככזה שנע בין "אפס למטורף" ודיאנה נבירומה מוויקלי אובזרבר כינתה את השיר "פשוט שובב ומטורף".
ג'ייסון לואיס מפאסט פורוורד ויקלי כינה את השיר "מגוחך בצורה מקסימה" ואמר שהוא בין "שירי החג 'החדשים' הטובים ביותר שיש".
צ'אד בולוק מ-MTV כלל את "Christmas Tree" ברשימת שירי חג המולד החדשים ו"המצוינים", ותיאר אותו כ"לא-מסורתי ומיני באופן מעורפל".
מולי גמבל ממרקט טריביון העניקה לשיר ביקורת שלילית, מתחה ביקורת על "המטאפורה המוסווית בצורה גרועה" של השיר על יחסי מין, וכינתה את השיר "חסר בושה".
היא כתבה כי "Christmas Tree" אינו שיר שאפשר להאזין לו בנוכחות המשפחה וכי הוא "גורם לחג המולד להרגיש מלוכלך".
קייטי האסטי ומלינדה ניומן מ-HitFix העניקו לשיר ביקורת שלילית ביותר, כינו אותו "טיפשי ונוראי בצורה בלתי נתפסת" ו"שיר חג המולד הנורא ביותר אי פעם בעולם כולו אי פעם", ומתחו ביקורת על המטפורות המיניות הברורות שלו.
קסאונדרה באבר מאובזרבר-דיספץ' כללה את השיר ברשימת "להיטי החג הנוראיים", ומתחה עליו ביקורת בשל היותו "מיני" ואמרה שהוא "לא מתאים לילדים".
בביקורת של כריס בילטון מאיי ויקלי לאלבום Now!
Christmas 4, השיר תואר כ"פורנו-טסטיק" (porn-tastic), וצוטטה השורה "עץ חג המולד שלי טעים" (My Christmas tree is delicious) מהשיר.
בילטון הוסיף וכתב שהוא אחד השירים הבודדים באלבום שהופכים אותו ל"מילוי גרב (=מתנה) ראוי".
בביקורת אחרת לאלבום בעיתון הגרדיאן בשארלוטטאון , כינה המבקר דאג גלנט את השיר "מנחה איומה".
בוורלי לאני, מ-Winnipeg Free Press , העניק לשיר ביקורת שלילית, בהעירו כי המאזינים "ייעלבו" מה"מטפורות הממש לא חגיגיות" של השיר, וכינה אותו אחד מ"ים של שירים מקוריים בלתי נסבלים" באלבום Now!
Christmas 4. דאריל סטרדן מאוטווה סאן כינה את השיר "הסיבה היחידה לקנות" את האלבום Now!
Christmas 4, והמליץ להוריד אותו.
Christmas 4, ג'ון לוקאס מג'ורג'יה סטרייט תיאר את השיר כ"להיט אלקטרוני מטונף" ו"כל כך בוטה על מין עד שאתה צריך לתהות איך לעזאזל הוא עבר את שומרי הסף הערניים בדרך כלל של ", וכינה אותו "יוצא מן הכלל" עבור אלבום עדין פרט אליו.
בביקורת על האלבום It's Christmas Time, כתבה פולי וויקס מצ'סטר כרוניקל, כינה את השיר כמשהו ש"יגרום שמחה לבני נוער".
4, ג'יי מת'יו קוב ממגזין HiFi כינה את "Christmas Tree" חלק מ"רשימה טובה" של חומרים חדשים ותיאר אותו כ"שובב, אבל נחמד".
עקב הורדות דיגיטליות רבות, "Christmas Tree" הגיע למקום ה-79 במצעד קנדה הוט 100 בשבוע הראשון של ינואר 2009, ושהה שם במשך שבוע.
בנובמבר 2010 השיר הגיע למקום ה-18 במצעד RIAJ היפני, שם קבע את השיא שלו.
בשבועות הבאים השיר ירד למקומות 51, 74, 81 ו-100 עד שיצא מהמצעד.
בנוסף באותו החודש, השיר נכנס למצעד שירי החג של בילבורד בארצות הברית, והגיע בשיאו למקום ה-23. בדצמבר 2010 הוא דורג במקום ה-23 ברשימת "100 שירי חג המולד המובילים" על ידי בילבורד, בהתבסס על מכירות והשמעות במהלך החורף, לפי חישובם של נילסן סאונדסקאן ונילסון BDS.
Christmas Chants הוא אלבום אולפן ואלבום חג המולד של הלהקה גרגוריאן.
הוא הופץ בשנת 2006 בהוצאת אולפני נמו.
בשנת 2008 יצאה מהדורה מיוחדת Christmas Visions, המכילה את התקליטור המקורי עם שתי רצועות בונוס ו-DVD.
אותו ה-DVD צולם בברלין בדצמבר 2007 במהלך סיבוב ההופעות שקיימה הלהקה לכבוד חג המולד.
מקוםתאריםמכירות גרמניה (BVMI) זהב 100,000
Chosen הוא מיני-אלבום הראשון של הלהקה האיטלקית מונסקין.
המיני-אלבום יצא לאור ב-8 בדצמבר 2017, על ידי חברת התקליטים סוני מיוזיק אנטרטיינמנט.
מקוםתאריםמכירותאיטליה (FIMI)פלטינה50,000 מכירות + הזרמת מדיה בלבד
"Chosen" (בעברית: "נבחר") הוא הסינגל הראשון של להקת הרוק האיטלקית מונסקין.
את השיר הוציאה לאור חברת התקליטים סוני מיוזיק אנטרטיינמנט, ב-24 בנובמבר 2017, והוא נכלל במיני-אלבום הראשון של הלהקה, Chosen.
את השיר, היצעה הלהקה לראשונה בשלב המיונים של הגרסה האיטלקית לאקס פקטור.
ב-23 בנובמבר 2017, ביצעה אותו שוב בפרק החמישי של שלב ההופעות החיות.
הווידאו קליפ של השיר פורסם ב-13 בדצמבר 2017, בערוץ היוטיוב הרשמי של הלהקה.
מקוםתאריםמכירות איטליה (FIMI) פלטינה ×2 100,000 מכירות + הזרמת מדיה בלבד
(בעברית: חג המולד לא בוטל (אלא אתה)) הוא שיר שהוקלט על ידי הזמרת-יוצרת האמריקאית קלי קלרקסון, מתוך אלבום האולפן התשיעי שלה, .
השיר יצא לאור ב-23 בספטמבר 2021, על ידי חברת התקליטים אטלנטיק רקורדס, כסינגל המוביל מהאלבום.
השיר הגיע למקום השמיני במצעד השירים העכשוויים למבוגרים.
השיר נכתב על ידי קלי קלרקסון, ג'סי קולינס וג'ייסון הלברט והופק על ידי ג'ייסון הלברט וג'וזף טראפנס.
לאחר יציאת אלבום האולפן השישי שלה ואלבום חג המולד הראשון Wrapped in Red ב-2013, קלרקסון המשיכה להוציא שירי חג כדוגמת "Christmas Eve", "Under the Mistletoe" (ביחד עם ברט אלדרדג' וגרסת כיסוי ל-"Wintersong" של שרה מקלכלן) ו-"All I Want for Christmas Is You" של וינס ואנס & דה ואליאנטס.
"" הופץ על ידי אטלנטיק רקורדס ב-23 בספטמבר 2021, כסינגל המוביל מאלבום האולפן התשיעי שלה ומאלבום חג המולד השני שלה.
ב-17 בספטמבר 2021, היא שיתפה תצוגה מקדימה של מילות השיר בחשבונות המדיה החברתית שלה.
לאחר מכן, עלה לרשתות הזרמות המוזיקה השונות.
אזורתאריך יציאהפורמטחברת תקליטיםמקורעולם23 בספטמבר 2021הזרמת מוזיקה • הורדה דיגיטליתאטלנטיק
Christmas Together (בעברית: חג המולד ביחד) הוא אלבום אולפן ואלבום חג המולד מאת אמני מוזיקת הקאנטרי האמריקאים גארת' ברוקס וטרישה יירווד, שיצא בהוצאת חברת התקליטים ידי פרל רקורדס ב-11 בנובמבר 2016. האלבום כולל דואטים של ברוקס ויירווד לשירי חג מולד ידועים כמו "Santa Baby".
האלבום הגיע למקום הראשון במצעד אלבומי הקאנטרי.
מדינהתאריך יציאהפורמטחברת תקליטיםמקורעולם11 בנובמבר 2016תקליטורפרל • גוונדולין
Christmas With Tony Bennett and the London Symphony Orchestra (בעברית: חג המולד עם טוני בנט והתזמורת הסימפונית של לונדון) הוא אלבום האולפן ה-51 ואלבום חג המולד השני של זמר הג'אז האמריקאי טוני בנט.
את האלבום הוציאה לאור בשנת 2002 חברת התקליטים קולומביה רקורדס.
שירתו של בנט מלווה לצליליה של התזמורת הסימפונית של לונדון.
התזמורת הסימפונית של לונדון - כלי נגינה, תזמורת
"Choose Your Fighter" הוא סינגל של הזמרת האמריקאית, אווה מקס, המופיע כסינגל החמישי של הפסקול של הסרט ברבי, Barbie: The Album.
השיר יצא ב-28 ביולי 2023 בהוצאת חברת התקליטים אטלנטיק רקורדס.
השיר נכתב על ידי אווה מקס, מדיסון לאב, מייקל פולק וסירקט, שגם הפיק את השיר.
נכון לאוגוסט 2023, השיר הושמע למעלה מ-8 מיליון פעמים בספוטיפיי, ולמעלה ממיליון פעמים ביוטיוב.
Christmas, המכונה גם Cher Christmas, הוא אלבום האולפן העשרים-ושבעה של הזמרת האמריקאית שר.
הוא אמור לצאת לאור ב-20 באוקטובר 2023 בהוצאת חברת התקליטים האחים וורנר.
זה האלבום הראשון שלה עם חומרים מקוריים מזה עשר שנים, מאז (2013), כמו גם אלבום החג הראשון שלה.
ביולי 2023, שר רמזה לראשונה על תוכניות להוציא את אלבום חג המולד והודיעה שהיא כבר עובדת על חומרים עבורו.
בטוויטר היא שיתפה שהיא מעולם לא רצתה לעשות אלבום חגיגי אך הוא יצא "טוב כמו כל תקליט" שהיא עשתה.
בריאיון ל-Good Morning Britain בספטמבר, שר הביעה את גאוותה אודות האלבום, ואמרה שזה "לא אלבום חג המולד של אמא שלך" אלא אלבום של Cher Christmas.
ב-7 בספטמבר חשפה שר את עטיפת האלבום, בליווי כיתוב ששואל את הקוראים אם הם רוצים לחלוק איתה את חג המולד הקרוב.
העטיפה כוללת צילום פשוט של הזמרת מוקפת בקישוטי חג המולד.
היא נראית לבושה בחולצה לבנה ובג'ינס בצבע כחול משופשף.
הפרויקט כולל הופעות אורח של דארלין לאב, מייקל בובלה, טייגה, סינדי לאופר וסטיבי וונדר.
שר שיתפה את ההתרגשות שלה מהעובדה שיש בו "מיליוני אנשים שותפים" ושהיא מעולם לא הוציאה אלבום עם דואטים.
לדבריה, ההחלטה לצרף אמנים אורחים הייתה "ברגע האחרון".
Ciara: The Evolution (בעברית: סיארה: האבולוציה) הוא אלבום האולפן השני של הזמרת-יוצרת האמריקאית סיארה.
האלבום יצא לאור ב-5 בדצמבר 2006, על ידי חברות התקליטים לה-פייס רקורדס וג'ייב רקורדס.
מתוך האלבום יצאו ארבעה סינגלים בסך הכול.
מתוך האלבום יצאו הסינגלים "Get Up" אשר מוקם ב-12 המובילים במצעד האמריקאי והופיע בנוסף בפסקול הסרט "סטפ אפ", הסינגל הבא "Promise", גם נכנס ל-12 המובילים וסינגל נוסף מן האלבום שהופץ הוא "Like a Boy".
Chrome OS (מאנגלית: מערכת ההפעלה כרום) היא מערכת הפעלה למחשבים אישיים המפותחת על ידי חברת גוגל ונמצאת בשימוש במחשבים ייעודיים כגון כרומבוקים.
החל מפברואר 2022 קיימת גרסה של מערכת ההפעלה עבור מחשבים אישיים ומחשבי מק הקרויה פלקס (Flex).
גוגל הכריזה על העבודה על מערכת ההפעלה כרום ביולי 2009. המערכת מבוססת על לינוקס אולם מיועדת בעיקרה להרצת יישומים בדפדפן האינטרנט של החברה גוגל כרום.
המערכת פותחה בסיוע חברת אינטל, ומחשבים עם מערכת ההפעלה משתמשים במעבדים שלה (בהמשך המערכת הפכה זמינה גם על מעבדי ARM).
החברה הציגה הדגמה של גרסה מוקדמת בנובמבר 2009. המערכת נחשפה לראשונה לציבור בדצמבר 2010, מאפייניה העיקריים של מערכת ההפעלה כרום הם זמן אתחול קצר והסתמכות על חיבור לאינטרנט לטובת ניצול כלי מחשוב בענן.
במאי 2011 הוחל בשיווק מחשבים ניידים עם המערכת, מתוצרת סמסונג ו-Acer.
באפריל 2012 הוציאה גוגל עדכון משמעותי למערכת ההפעלה שמוסיף שולחן עבודה, בצורה הדומה לזו הנהוגה בשאר מערכות ההפעלה הנפוצות.
בינואר 2013, הציעה גוגל פרס של יותר משלושה מיליון דולרים להאקרים שיפרצו למערכת ההפעלה, במסגרת תחרות להאקרים בוועידת אבטחה, במטרה להוכיח שהיא מערכת בטוחה יותר מ־Microsoft Windows.
במאי 2014 הושקו במקביל 20 דגמי כרומבוק מחמישה יצרנים שונים.
בדצמבר 2014 עקפו מחשבי כרומבוק את מכשירי האייפד של אפל לראשונה, והפכו למכשיר הפופולרי ביותר בתחום החינוך בארצות הברית.
במרץ 2015 החלה גוגל לשווק מחשבי כרום בישראל, תחילה לא ניתן היה למצוא את המחשבים בחנויות, והם שווקו במגזר החינוכי ודרך משווקים למגזר העסקי.
באותו חודש גם הושק ה-Chromebit דונגל שמייצרת אסוס, המריץ את מערכת ההפעלה לטלוויזיה או למסך אחר באמצעות כניסת ה-HDMI ואפשר להפעיל אותו כמחשב.
ברבעון הראשון של 2016, עקפו מכירות מחשבי כרום OS את מכירות מחשבי אפל בארצות הברית.
בחודש מאי בשנה זו הודיעה גוגל כי מחשבי כרומבוק יוכלו להריץ אפליקציות אנדרואיד.
בשנת 2018 הודיעה גוגל על תמיכה גם ביישומי לינוקס.
בשנת 2021 לראשונה מחשבי כרומבוק נמכרו יותר ממחשבי אפל לאורך שנה שלמה ברחבי העולם.
בפברואר 2022 הכריזה גוגל על גרסה חדשה של כרום OS בשם "פלקס" ("Flex") שניתן להתקינה בחינם על כל מחשב אישי או מחשב מק.
עד אז הייתה המערכת זמינה רק עבור מחשבים ייעודיים דוגמת כרומבוקים.
ChromeOS היא מערכת הפעלה שמבוססת על ג'נטו לינוקס ומיועדת בעיקר לגלישה באינטרנט ולהפעלת אפליקציות מהרשת.
מערכת ההפעלה מיועדת להשתמש ולהסתמך על מחשוב בענן - קרי, שימוש במשאבי עיבוד דרך חיבור לאינטרנט.
במקום להתקין תוכנות הדורשות נפח רב וכושר עיבוד מהמחשב המשתמשים יכולים להסתפק בדפדפן אינטרנט המאפשר להם לגשת לאתר אשר מפעיל התוכנה על שרת משלו.
כתוצאה חבילת התוכנה הדרושה למחשב קטנה בהרבה מהנפוץ והמחשב יכול להיות בעל כוח עיבוד חלש יותר, ועדיין לשמש את בעליו.
מנגד, משמעות הדבר היא תלות בחיבור לאינטרנט.
העיצוב במערכת ההפעלה Chrome OS, מבוסס על שולחן עבודה בו מופיעים אייקונים שבלחיצה עליהם נפתחים אתרים ואפליקציות בדפדפן האינטרנט גוגל כרום.
בדפדפן, כל לשונית - הנקראת Tab - מחזיקה באפליקציה או בדף אינטרנט שונה.
מסך הכניסה למערכת מאוד פשוט ומבקש שם משתמש וסיסמה של חשבון הגוגל של המשתמש (בשונה ממערכות הפעלה אחרות, שבהם המשתמש בוחר בעצמו אם צריך להכניס סיסמה).
העיצוב מתוכנן להיות פשוט וקל לשימוש.
ממשק מערכת ההפעלה יעבוד בשאיפה להשתמש בכמה שפחות מקום מסך, ולעשות את כל המגע בין המשתמש למחשב כמה שיותר פשוט.
הרבה מן האפליקציות יפתחו בחלונות קטנים הנקראים "פאנלים" ויעבדו ברקע של הדפדפן.
Chrome OS מבוססת על מערכת ההפעלה החופשית Chromium OS שגוגל מפתחת.
אולם Chrome OS עצמה (לדוגמה: המערכת המופצת עם אותם מחשבי נטבוק) אינה חופשית (בדומה לדפדפן גוגל כרום שמבוסס על הדפדפן החופשי כרומיום).
עיקרה של Chrome OS זמין כתוכנה חופשית בשם Chromium OS.
הוא מפותח באוסף מאגרי גיט.
מכיוון שהיא לא מותאמת לחומרה המסוימת, זמני העלייה המהירים לא מובטחים בה.
כמו כן לא מובטחת בה האבטחה מפני עליה ממדיה לא מורשית.
במקביל מפתחת גוגל מערכת הפעלה נוספת פוקסיה המיועדת לעבוד הן על טלפונים ניידים והן על מחשבים אישיים וגם על שעונים חכמים.
Chromium OS (מאנגלית: כרומיום OS) היא מערכת הפעלה בקוד פתוח המיועדת להריץ יישומי רשת וגלישה באינטרנט.
מערכת הפעלה זאת היא גרסת הפיתוח של Chrome OS, הפצת לינוקס של גוגל.
בדומה לכרום OS, כרומיום OS מבוססת על ליבת לינוקס, אך מרבית ממשק המשתמש נמצא בדפדפן ה-Chromium.
כרומיום OS כוללת גם את מנהל החבילות Portage אשר פותח במקור עבור ג'נטו לינוקס.
היות ש-Chromium OS ו-Chrome OS משתמשים במנוע דפדפן בממשק המשתמש, מערכת המפעלה מיועדת ליישומי רשת יותר מאשר ליישומי מחשב או יישומונים.
גוגל פרסמו לראשונה את קוד המקור של Chromium OS בסוף שנת 2009.
הארכיטקטורה של Chromium מורכבת משלושה מרכיבים עיקריים:
דפדפן המבוסס Chromium ומנהל החלונות
תוכנה ברמת המערכת: ליבת הלינוקס, מנהלי התקן, מנהל חיבורים וכו.
Chromium OS הייתה זמינה בהתחלה רק בתור גרסה מקומפלת על ידי חובבנים.
במאי 2010, גרסאות מקומפלות של הקוד בעבודה הורד מהאינטרנט יותר ממיליון פעמים.
הגרסה הפופולרית ביותר בשם "Chromium OS Flow", נוצרה על ידי ליאם מקלולין, אז תלמיד מכללה בן 17 מליברפול והזדהה בשם "Hexxeh".
הגרסה של מקלולין עולה מדיסק-און-קי וכללה תכונות שלא היו קיימות בגרסה המקורית של גוגל כגון תמיכה בג'אווה.
בעוד שגוגל לא ציפו שחובבנים ישתמשו ב-Chromium OS לפני ההשקה הרשמית, סונדאר פיצ'אי, שהיה אז מנהל המוצרים של גוגל (היום מנכ"ל) אמר ש"זה מדהים לראות מה שאנשים כמו Hexxeh עושים." פיצ'אי גם אמר שהגרסאות המוקדמות היא תוצאה לא מתוכננת של פיתוח בקוד פתוח.
"אם אתה רוצה לעשות פרויקט בקוד פתוח, הוא צריך להיות פתוח עד הסוף."
מקלולין המשיך לעוד כמה שנים נוספות והכריז בדצמבר 2010 על "Chromium OS Lime" ובינואר 2011, הוציא את "לואיג'י", יישום ה"פורץ" את מחשב ה־Cr-48 של גוגל ומתקין עליו BIOS גנרי.
המפתח עשה את הגרסאות זמינות בפורמט Virtual Machine ב-13 במרץ 2011. היות שלא הייתה בזמן הזה גרסה רשמית של גוגל למערכת ההפעלה, הפיתוחים של מקלולין הפכו לברירת המחדל עברו המשתמשים הראשונים של מערכת ההפעלה.
מקלולין הפסיק את העבודה על Chromium OS ב-10 באפריל 2013.
רוב הגרסאות האחרונות של Chromium OS זמינות מ-Arnoldthebat, המפתח את הגרסאות היומיות והשבועיות ביחד עם מדריכי שימוש ותמיכה.
ביולי 2012 יצא ה-Chromium Build Kit המקמפל אוטומטית את Chromium OS ומתקין אותה על כונן USB.
chroot היא פקודה בסביבת Unix ובמערכות הפעלה דמויות יוניקס המאפשרת לשנות את תיקיית השורש עבור התהליך המתבצע כרגע, וכל צאצאיו.
לאחר ביצוע הפקודה, תהליך כזה יכול לגשת רק לחלקים של מערכת הקבצים אשר נמצאים תחת תיקיית השורש החדשה.
התוכנית שימושית במצבים שונים ובהם איפוס סיסמת מערכת שנשכחה, וכן התקנת מנהל אתחול מחדש.
התוכנית משמשת גם למערכות לינוקס הנבנות בבסיסן משורת פקודה, כגון ג'נטו וארצ', משום שהיא יכולה לספק ממשקים גרפיים שונים כגון דפדפנים, העשויים להקל על מציאת מידע על תהליך התקנת המערכות או לחלופין על תקלות המתרחשות בעת ההתקנה.
CiU, (ראשי תיבות בקטלנית של Convergència i Unió - התכנסות ואיחוד) היה מערך מפלגות מרכז-ימין לאומני קטלאני.
המרכיב הראשי בה היא מפלגת "ההתכנסות הדמוקרטית של קטלוניה" (CDC, ראשי תיבות בקטלנית של Convergència Democràtica de Catalunya), הליברלית, והמרכיב המשני היא מפלגת "האיחוד הדמוקרטי של קטלוניה (UDC, ראשי תיבות בקטלנית של Unió Democràtica de Catalunya), הנוצרית דמוקרטית.
המפלגה החזיקה בשלטון בז'נרליטט של הקהילה האוטונומית קטלוניה מאז כינונו מחדש ב-1980 ועד שנת 2003 בהנהגתו של ז'ורדי פוז'ול.
מחליפו בראשות המפלגה ארטור מאס היה ראש האופוזיציה בשנים 2003 עד 2010, כשהשלטון עבר לידי הסניף הקטלני של המפלגה הסוציאליסטית הספרדית, ומאז הבחירות לפרלמנט הקטלני ב-2010 הוא עומד בראש הממשל המקומי.
ה-CiU דגל רוב שנותיו ביתר עצמאות לקטלניה בתוך המסגרת של ספרד.
אולם מאז 2012 עבר לתמוך בעצמאות מלאה של קטלוניה.
מאס הקדים את הבחירות בשנתיים והבטיח שאם ייבחר מחדש יוביל את קטלוניה לקראת החלטה בנושא במשאל עם.
המפלגה הייתה הגדולה ביותר בפרלמנט הקטלוני, עם 50 נציגים מתוך 135 חבריו בעקבות הבחירות של 2012, והיא שלטה בזכות הסכם עם המפלגה השנייה בגודלה, השמאל הרפובליקני של קטלוניה (ERC), שתומך בממשל שלה מבחוץ, וביוזמה למשאל עם.
למפלגה גם נציגות בפרלמנט הספרדי, שם היא זכתה בבחירות שנערכו ב-2011 ב-15 מתוך 350 הצירים בבית התחתון, ו-9 מתוך 264 חברי הסנאט.
ביוני 2015 התפרק המערך עקב מחלוקת בין המפלגות המרכיבות אותה לגבי עצמאות קטלוניה.
Christus, der ist mein Leben (בעברית: כריסטוס הוא חיי), רי"ב 95, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה ביום ראשון ה-16 שלאחר חג השילוש הקדוש, ב-12 בספטמבר 1723.
קנטטה זו הייתה השש-עשרה שהלחין באך מאז החל למלא את תפקידו בלייפציג.
בשבוע הקודם הלחין את הקנטטה רי"ב 138.
ב-1875 הוציאה לאור חברת באך את הקנטטה לראשונה, בכרך 22 של פרסומיה.
סדר הקריאה לאותו יום כולל פסוקים מהאיגרת אל האפסים בהם מתפלל פאולוס שהאמונה תתחזק בקרבם.
בנוסף, נקראים פסוקים מהבשורה על-פי לוקאס בהם מתואר סיפור החזרתו לחיים של הנער מנין על ידי ישו.
הלברית מתייחסת לסיפור התחייה ומביעה את התקווה שתגיע שעת המוות, על מנת להתאחד עם ישו.
הטקסט כולל ארבעה כורלים של פסוקים מארבעה מזמורים שונים.
זהו מספר חריג של כורלים בקנטטה אחת, כאשר בדרך כלל מספרם נע בין אחד לשניים בקנטטה.
החלק הראשון נפתח בכורל ממזמור של מחבר לא ידוע ומסתיים בכורל ממזמור של מרטין לותר.
החלק השלישי הוא ממזמור של ואלריוס הרברגר (Valerius Herberger), תאולוג ומשורר לותרני מסוף המאה ה-16. החלק האחרון הוא ממזמור של ניקולאוס הרמן (Nikolaus Herman), תאולוג ומשורר לותרני מתחילת המאה ה-16. זהותו של שאר הטקסט אינה ידועה.
הקנטטה נועדה לביצוע על ידי סולני סופרן, טנור ובס בליווי מקהלה בת ארבעה קולות, קרן טבעית, שני אבובי ד'אמורה, שני כינורות, ויולה, צ'לו ובאסו קונטינואו.
כורל ורצ'יטטיב לטנור: Christus, der ist mein Leben (כריסטוס הוא חיי)
רצ'יטטיב לסופרן: Nun, falsche Welt (עתה, עולם כוזב)
כורל לסופרן: Valet will ich dir geben (שלום, רוצה אני לומר לך)
רצ'יטטיב לבס: Denn ich weiß dies (כי יודע אני)
היצירה הוקלטה במלואה 12 פעמים בהקלטות מסחריות.
בין המנצחים שביצעו את ההקלטות ניתן לציין את ניקולאוס הרנונקור (ב-1977), טון קופמן (ב-1997), מסאקי סוזוקי (ב-1998) וג'ון אליוט גרדינר (ב-2000).
חוחל הוא משחק הרפתקאות גרפי משנת 2018 אשר פותח על ידי Amanita Design.
המעצב יארומיר פלאכי החל לעבוד על המשחק לאחר שסיים את פיתוח המשחק בוטאניקולה (Boranicula) בשנת 2012. פלאכי הודיע כי בכוונותיו ליצור קריקטורה אינטראקטיבית עם אנימציה מצחיקה.
הוא המציא את הדמות של חוחל (במקור מגיע מהמילה שעיר בצ'כית), כאשר החליט לצייר את הדבר הראשון שעלה במוחו.
השחקן שולט בחוחל, מפלצת ידידותית שרודפת לאורך כל המשחק אחר דובדבן.
מטרת השחקן להצליח לעבור את כל שלבי המשחק ולזכות בדובדבן.
חלק ניכר משלבי המשחק בנוי בצורת קווסט, ושלבים אחרים במשחק מהווים פרודיה למשחקים קלאסיים אחרים, מתוכם פק-מן, פלאפי בירד, טטריס, ופולשים מהחלל.
במהלך המשחק מתחרים חוחל וחיית המחמד שלו, קקל, בהשגת הדובדבן.
על אף היריבות ביניהם, קקל תמיד נמצא כדי לעזור לחוחל בשעות צרה.
בסוף המשחק השניים מצליחים לזכות בדובדבן, וחולקים אותו.
חוחל זכה לרוב ביקורות חיוביות מהמבקרים.
המשחק אף דורג ב-81% על ידי האתר Metacritic.
כמו כן, זכה המשחק בפרס למצוינות באמנות חזותית בפסטיבל המשחקים העצמאיים.
Chvrches (מבטאים "churches", לוגו CHVRCHΞS, בתרגום לעברית: כנסיות) היא להקת סינת'פופ סקוטית מגלאזגו.
הלהקה נוסדה בספטמבר 2011 ואלבומה המלא הראשון יצא בשנת 2013. חברי הלהקה הם לורן מייברי, איאן קוק ומרטין דוהרטי.
סגנונה העיקרי של הלהקה הוא סינת'פופ עם שילובים מאינדיטרוניקה, אינדי פופ ודאנס אלקטרוני.
שנתיים לאחר שהלהקה הוקמה, ראה אור המיני אלבום Recover EP במרץ 2013 הכולל את הלהיטים "The Mother We Share" ו-"Recover".
אלבום הבכורה, The Bones of What You Believe, יצא לאור ב-20 בספטמבר 2013 בזמן שהלהקה דורגה במקום החמישי ברשימת Sound of 2013 של הבי.בי.סי.
שנתיים לאחר מכן, ב-25 בספטמבר 2015, יצא אלבומה השני Every Open Eye.
האלבום השלישי Love Is Dead יצא לאור ב-25 במאי 2018.
לפני הקמת Chvrches איאן קוק היה חבר בלהקות Aereogramme ו-The Unwinding Hours וכתב מוזיקה לסרטים ולטלוויזיה.
מרטין דוהרטי היה חבר בלהקה The Twilight Sad.
לדברי מייברי, "איאן ומרטין הלכו יחד לאוניברסיטה אז הם מכירים אחד את השני מזה זמן רב".
לורן מייברי השלימה 4 שנות לימודי משפטים ולימודי מוסמך בתקשורת ועיתונאות.
לימודים אלו הובילו אותה לקריירה עצמאית בתקשורת למשך כמה שנים.
היא מנגנת בפסנתר מילדות ובתופים מנערות.
לפני Chvrches מייברי הייתה חברה בשתי להקות, Boyfriend/Girlfriend ו-Blue Sky Archives שבה הייתה סולנית, מתופפת וקלידנית.
בסוף שבוע בספטמבר 2011 הפיק קוק מיני אלבום עבור Blue Sky Archives.
באותו הזמן הוא גם החל פרויקט חדש עם דוהרטי וביקש ממייברי כמה דמואים.
לאחר מכן, השלושה כתבו יחד במשך שבעה-שמונה חודשים באולפן במרתף בגלאזגו.
משהיו מרוצים מהתוצאה, הם החליטו להקים להקה.
הם בחרו בשם Chvrches תוך שימוש באות הלטינית "v" המבוטאת כ-"u" כדי להימנע מבלבול בעת חיפוש ברשת.
לדבריהם, לא היו מניעים דתיים בבחירת השם, הם סתם חשבו שהוא נשמע טוב.
השם לרוב נכתב באותיות רישיות, CHVRCHES.
ב-11 במאי 2012, Chvrches הוציאה את השיר "Lies" שהיה זמין להורדה באופן בלעדי ובחינם מהבלוג של תקליטי ניאון גולד.
ב-5 בנובמבר 2012 הוציאה הלהקה באופן רשמי לאור את סינגל הבכורה, "The Mother We Share".
ביוני 2012 הגרדיאן ציין את Chvrches כאחת מהלהקות החדשות הבולטות.
לפני ההופעה הרשמית הראשונה כ-Chvrches ב-5 ביולי 2012 בבית הספר לאומנויות בגלאזגו, קיימה הלהקה שתי הופעות "סודיות" בשם הבדוי "Shark Week".
בראיון ב-NME שהתקיים בפסטיבל המוזיקה באוסטין, טקסס, מייברי ודוהרטי הסבירו שהם הופיעו בשם בדוי מאחר שהם רק החלו לצבור פופולריות ופחדו מכישלון שייוחס ללהקה וגם יאפשר להם להשתפר עד ההופעה הרשמית בשם האמיתי.
השיר "Lies" דורג במקום ה-28 ברשימת השירים הטובים של NME לשנות 2012 ו-"The Mother We Share" דורג במקום ה-51 ברשימת 52 השירים הטובים של 2012 של ההפינגטון פוסט.
Chvrches דורגה במקום החמישי בסקר הכישרונות המבטיחים לשנת 2013 של הבי.בי.סי.
בינואר 2013 חתמו חברי להקת Chvrches עם חברת התקליטים העצמאית גלאסנוט רקורדס לאחר שבעלי החברה קיבלו לידיהם עותקים מהשירים "Lies" ו-"Recover" ונכחו בשלוש הופעות.
ב-6 בפברואר 2013 יצא לאור הסינגל השני, "Recover" וב-13 במרץ הופיעה הלהקה בפסטיבל SXSW בו זכתה בפרס Inaugural Grulke למופע המגיע מחוץ לארצות הברית.
ב-25 במרץ 2013, יצא לאור בבריטניה המיני אלבום Recover EP באמצעות תקליטי גודביי/וירג'ין ולמחרת גם בארצות הברית דרך תקליטי גלאסנוט.
ב-19 ביוני Chvrches ביצעה את הופעת הבכורה שלה בטלוויזיה בארצות הברית עם "The Mother We Share" בתוכנית ה-Late Night with Jimmy Fallon עם ג'ימי פאלון.
ב-15 ביולי הם הוציאו את הסינגל "Gun" ובמהלך יולי חיממה הלהקה את דפש מוד בארבע הופעות מהסבב The Delta Machine Tour.
ב-20 בספטמבר 2013 יצא לאור אלבום הבכורה של הלהקה, The Bones of What You Believe, על ידי וירג'ין רקורדס.
באתר הביקורות Metacritic יש לאלבום את הציון 80 (מתוך 100) המבוסס על 39 ביקורות.
גרסת כיסוי של Chvrches לשיר "Bela Lugosi's Dead" של באוהאוס הופיע בכתוביות הסיום של הסרט "'האקדמיה לערפדים'" והשיר "The Mother We Share" הופיע בווידאו טקס הפתיחה של משחקי חבר העמים 2014 שנערך בגלאזגו ב-23 ביולי 2013.
על האלבום השני, Every Open Eye, החלה הלהקה לעבוד בינואר 2015 וב-5 ביוני הודיעו חבריה על השלמתו.
ההקלטות נעשו באותו האולפן בגלאזגו שבו הוקלט The Bones וזאת לאחר שעבר שדרוג משמעותי.
ב-16 ביולי 2015 חשפה הלהקה את התאריך הצפוי להוצאה לאור, העטיפה ורשימת השירים.
למחרת יצא לאור הסינגל הראשון, "Leave a Trace".
האלבוס יצא לאור ב-25 בספטמבר 2015. ב-12 באוגוסט 2015 הסינגל השני מהאלבום, "Never Ending Circles", פורסם ביו-טיוב וב-10 בספטמבר "Clearest Blue" יצא לאור ביו-טיוב גם כן.
הסינגל הרביעי, "Empty Threat", הופץ ב-19 באוקטובר 2015 כאשר הקליפ נחשף ביו-טיוב חודש לאחר מכן.
ביוני 2016, גרסה חדשה של השיר "Bury it" בהשתתפות היילי ויליאמס הופצה כסינגל החמישי והאחרון מEvery Open Eye.
את הקליפ בו מוצגת אנימציה של השלישייה יחד עם היילי ויליאמס תוך שהם מבצעים פעולות טלקינזיות יצר האמן ג'ימי מק'לבי.
הלהקה החלה לעבוד על האלבום השלישי בפברואר 2017 בלוס אנג'לס.
ב-24 בפברואר, דייב סטיוארט מיורית'מיקס צייץ בטוויטר שהוא עובד עם Chvrches באולפן.
ב-12 בדצמבר נודע שמפיק האלבום הוא המפיק והמוזיקאי גרג קורסטין.
לקידום האלבום ניקתה הלהקה את כל דפי הרשתות החברתיות שלה ופרסמה וידאו קצר עם הכיתוב "GET IN".
ב-31 בינואר, תוך השמעת סינגל הבכורה מהאלבום, "Get Out", הודיעה שדרנית תחנת הרדיו BBC Radio 1 ששיר זה הוא הלהיט החדש שלה.
האלבום כולל גם את השיר "My Enemy" שיצא לאור ב-28 בפברואר בו מתארח מאט ברנינגר מהלהקה דה נשיונל.
ב-29 במרץ הלהקה הוציאה את הסינגל השלישי "Never Say Die" ובעקבותיו את "Miracle" כסינגל רביעי ב-10 באפריל.
האלבום יצא לבסוף לאור ב-25 במאי 2018.
הלהקה ידועה בצליל הנקי שלה וסגנונה המוזיקלי מתויג לרוב כאלקטרוני או כסינת'פופ.
באובזרבר כתבו שהם הופכים את הפופ האלקטרוני לנגיש בצורה כמעט מושלמת.
במגזין Wired ציינו עם שחרור האלבום "Every Open Eye" שהוא מבצר את מעמדה של הלהקה כיורשת לדפש מוד, ניו אורדר וענקיות מוזיקה אלקטרונית בריטיות אחרות.
הלהקה מקבלת השראה ומושפעת מאמנים כגון מדונה, יורית'מיקס, Throbbing Gristle, פרינס, Tubeway Army, רובין, לורי אנדרסון, דפש מוד, קייט בוש, קוקטו טווינס, Death Cab for Cutie, Orchestral Manoeuvres in the Dark, סינדי לאופר, ויטני יוסטון ואליוט סמית'.
איאן קוק - סינטיסייזר, גיטרה, גיטרה בס, קולות רקע (2011-היום)
מרטין דורטי - סינטיסייזר, סמפלר, שירה וקולות רקע (2011-היום)
לורן מייברי - שירה, תופים, כלי הקשה, סינטיסייזר, סמפלר (2011-היום)
ג'וני סקוט - תופים וכלי הקשה (2018-היום)
בהופעות חיות, מייברי מתפקדת כסולנית ומדי פעם מנגנת בסינטיסייזר ובסמפלר.
במהלך סיבוב ההופעות של האלבום השני, היא גם ניגנה מדי פעם בתופים, כפי שניתן לראות בשירים "Playing Dead", "Empty Threat" ו"Under The Tide".
קוק מנגן בסינטיסייזר, גיטרה חשמלית, גיטרה בס ומספק גם קולות רקע.
דוהרטי מנגן בסינטיסייזר, סמפלר, מספק קולות רקע ולעיתים משמש גם כסולן, כגון בשיר "High Enough To Carry You Over".
ב-2018 הרכב הלהקה בהופעות התרחב עם צירופו של ג'וני סקוט כמתופף.
Chvrches מופיעה ברכבי תבל ומרבה להופיע בפסטיבלים כגון פסטיבל פיירפליי בדובר, SXSW, מיוזיק מידטאון, פילד דיי בלונדון, פסטיבל רדינג ולידס, פסטיבל סיגט בבודפשט, פסטיבל גלסטונברי ועוד.
הלהקה הופיעה במופעי חימום של מספר להקות כולל דפש מוד.
כמה מהשמות שחיממו את Chvrches הם דן קרול, הזמרת מו ועוד.
Chrysler VIP היא מכונית סלון מתוצרת יצרנית הרכב קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצר בין השנים 1969–1970.
"Chrysler VG VIP" - יוצר משנת 1970, היה הדגם הראשון באוסטרליה, אשר הורכב בו מיזוג אוויר כחלק אינטגרלי מהרכב, יוצרו 46,374 יחידות מהדגם.
Cibus Pluxee (בתעתיק: "סיבוס פלאקסי") היא חברה המספקת הטבות לעובדים, הזמנת ארוחות במשלוח ותשלומים במסעדות, וכן רכישה ברשתות מזון, נוחות ופארם.
נכון ל-2023, סיבוס משתפת פעולה עם כ-9,000 מסעדות ומספקת שירותים לכ-4,000 חברות וארגונים במגזר ההייטק ובמגזר הציבורי, שבהם כ-420,000 עובדים ועובדות.
מנכ"ל החברה החל מ-2021 הוא איתן זינגר.
סיבוס נוסדה כסטארטאפ ב-1998, על ידי ירון קומרוב ומשה קריינר.
מטרתה הייתה לחבר בין מעסיקים למסעדות באזור התעשייה של הרצליה, כדי לספק לעובדים ארוחות בדרך יעילה וקלה, הן במשלוחים והן בישיבה במסעדות.
כעבור ארבע שנים, ב-2002, הוחלפו שוברי הנייר ששימשו את לקוחות החברה בכרטיסי הסעדה המכונים "כרטיס סיבוס".
ב-2008 רכשה קבוצת "המשביר לצרכן" מחצית מהחברה תמורת 4.1 מיליון ש"ח, וב-2009 רכשה 34.6% נוספים, תמורת 4.1 מיליון ש"ח.
ב-2012 נמכרה סיבוס לקונצרן Sodexo הבינלאומי תמורת 105 מיליון שקל, ששיקפו למשביר לצרכן תשואה של כ-1,000% על הרכישה שבוצעה ב-2008. בעת המכירה החזיקה קבוצת המשביר לצרכן 81% מהחברה.
ביוני 2023 עברה החברה מיתוג מחדש, ושינתה את שמה ל-"Cibus Pluxee", כחלק ממהלך ספין-אוף של חברת האם Sodexo שבוצע באותה שנה, בו פוצלה פעילות מחלקת השוברים וההטבות לחברה נפרדת, בשם Pluxee.
באמצעות ההסדר של סיבוס יכולים ארגונים להעמיד לעובדיהם תקציב ארוחות יומי או חודשי, על פי מדיניות שנקבעת מראש.
המעסיק מחויב בארוחותיהם של העובדים, והוצאה זו נחשבת לו הטבה החייבת במס.
לבחירתו של הארגון מה יהיה גובה התקציב לעובד, האם יתאפשרו הזמנות בכל ימות השבוע או בימים מסוימים בלבד, בשעות העבודה או בכל שעות היממה, למשרדי הארגון בלבד או גם לבתיהם של העובדים ולכתובות אחרות.
סיבוס גובה עמלה מהמסעדות החברות בהסדר.
ב-2015 השיקה החברה יישומון הזמנות, המאפשר איתור מסעדות והזמנת ארוחות באמצעות טלפון חכם.
בעת השקתה, נקראה האפליקציה mySodexo, אך כעבור זמן לא רב, הוא שונה לשם Cibus Sodexo.
בשנת 2019 חתמה סיבוס הסכם שיתוף פעולה אסטרטגי עם חברת השליחויות הבינלאומית "וולט", המאפשר ללקוחותיה לבצע הזמנות דרך יישומון וולט ולשלם דרך סיבוס.
הסכם זה איפשר לסיבוס להרחיב באופן משמעותי את מבחר המסעדות, אם כי באזורי החלוקה של Wolt בלבד, וכן להציע ללקוחותיה את שירות המשלוחים של Wolt.
החל משנת 2022 מאפשרת סיבוס ללקוחותיה לרכוש באמצעות ההסדר גם ברשתות מזון, בחנויות נוחות, בבתי טבע ובחנויות פארם, וכך ביכולתם לרכוש גם מוצרים שאינם ארוחות.
מלבד פעילותה בתחום הארוחות לעובדים, סיבוס מייצרת גם אירועים ותוכן לצוותי משאבי אנוש ולמסעדנים.
ביניהם, "האקדמיה של סיבוס", שבה מוצעים למסעדנים כלים מקצועיים מעולמות המסעדנות והשיווק.
Chun-Li (בעברית: צ'אן-לי) הוא סינגל שהוקלט על ידי הראפרית הטרינידדית ניקי מינאז' מתוך אלבומה הרביעי, Queen.
השיר יצא לאור ב-12 באפריל 2018, כסינגל הראשון והפותח מתוך האלבום, על ידי חברות התקליטים יאנג מאני וקאש מאני.
עם יציאתו נכנס השיר אל המקום ה-10 במצעד הבילבורד הוט 100.
איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים בארצות הברית בלבד.
הווידאו קליפ המלא שיצא עבור השיר בוים על ידי סטיבן קליין והועלה לערוץ היוטיוב של ניקי מינאז' ב-4 במאי 2018, חודש לאחר צאתו כסינגל.
בתחילת הקליפ, ניתן לשמוע את מינאז' מקריאה טקסט במשך כמה דקות אחדות.
נכון ליולי 2021, מונה הצפיות של הקליפ עומד על כ-160 מיליון צפיות.
מקוםתאריםמכירותאוסטרליה (ARIA)פלטינה70,000ארצות הברית (RIAA)פלטינה1,000,000בריטניה (BPI)כסף200,000קנדה (Music Canada)זהב40,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם12 באפריל 2018הזרמת מוזיקה • הורדה דיגיטליתיאנג מאני • קאש מאניארצות הבריתאפריל 2018רדיו קצבי עכשווי
CiNii הוא מאגר מידע ומנוע חיפוש ביבליוגרפי עבור חומר שהתפרסם ביפן או חומר בשפה היפאנית.
המיזם הוקם בשנת 2005 ומתוחזק על ידי המוסד הלאומי למידע (Nii) מייסודה של אוניברסיטת טוקיו.
שירות החיפוש חשוף לציבור ומקטלג את הפריטים בספריית המוסד הלאומי למידע, מסד המידע של ציטוטי כל הפרסומים ביפאנית (CJP), קטלוג ספריית הדיאט הלאומית וספריות נוספות, ספריות אקדמיות וארגוניות.
על אף שהשירות הוא מקיף וכולל את כל תחומי הדעת, השימוש העיקרי שלו הוא בתחומי מדעי הרוח והחברה.
לתחומי מדעי הטבע, הרפואה ומדעים מדויקים קיימים גם מאגרי מידע ייעודיים.
לכל מאמר במאגר מוצמד מספר מזהה חד-חד-ערכי בן 10 ספרות עם הקידומת NII Article ID) NAID) לכל ספר מוצמד מספר ספר בן 10 ספרות עם הקידומת NII Citation ID) NCID).
Chér (בעברית: שר) הוא אלבום האולפן השלישי של זמרת הפופ האמריקנית, שר.
האלבום יצא לאור באוקטובר 1966, על ידי חברות התקליטים ליברטי רקורדס ואימפריאל רקורדס.
מתוך האלבום יצא הסינגל היחיד: "Alfie".
עם יציאתו נכנס האלבום אל המקום ה-59 במצעד הבילבורד 200.
"Alfie" - יצא לאור ב-יולי 1966, כסינגל הראשון והפותח מתוך האלבום.
עם יציאתו נכנס השיר אל המקום ה-32 במצעד בילבורד הוט 100, וה-36 במצעד הסינגלים הקנדי.
Chér (בעברית: שר; מאוחר יותר הופץ בתור Gypsys, Tramps & Thieves) הוא אלבום האולפן השישי של הזמרת האמריקאית שר.
הוא יצא לאור בספטמבר 1971, בהוצאת חברות התקליטים קאפ ו-MCA רקורדס.
האלבום הופץ במקור בשם Chér, אך שמו שונה בדיעבד לאחר הצלחת הסינגל המוביל ל-Gypsys, Tramps & Thieves.
האלבום דורג במקום ה-16 במצעד הבילבורד 200.
"Gypsys, Tramps & Thieves" - יצא לאור בספטמבר 1971, כסינגל הראשון והפותח מתוך האלבום.
עם יציאתו נכנס השיר אל המקום ה-1 במצעד בילבורד הוט 100, וה-1 במצעד הסינגלים הקנדי.
"The Way of Love" - יצא לאור בפברואר 1972, כסינגל השני מתוך האלבום.
עם יציאתו נכנס השיר אל המקום ה-7 במצעד בילבורד הוט 100, וה-42 במצעד הסינגלים האוסטרלי.
Ciao Italia: Live from Italy (בעברית: שלום איטליה: בהופעה חיה מאיטליה) הוא אלבום ההופעה השני של הזמרת-יוצרת האמריקאית מדונה.
אלבום ההופעה יצא לאור ב-24 במאי 1988, על ידי חברות התקליטים האחים וורנר וסייר רקורדס.
עם יציאתו נכנס אלבום ההופעה אל המקום הראשון במצעד אלבומי הווידאו של בילבורד.
האלבום הופק על ידי ריקרדו מריו קוראטו ובוים על ידי אגברט ואן היס.
כמה שבועות לאחר צאתו, העניק איגוד תעשיית ההקלטות האמריקאי לאלבום את תואר הפלטינה, על סך מכירות של כ-100,000 עותקים בארצות הברית.
Chromebit הוא דונגל שמריץ את מערכת ההפעלה של גוגל Chrome OS.
כאשר מחובר הדונגל באמצעות חיבור HDMI, הוא משוקף על המסך מחשב אישי.
כמו כן הוא מאפשר הוספת עכבר ומקלדת בחיבור אלחוטי מסוג Wi-Fi או Bluetooth.
המוצר הושק בסוף מרץ 2015 והחל להישלח לצרכנים בנובמבר אותה שנה.
Chromebit מריץ באמצעות חיבור HDMI את מערכת ההפעלה הקניינית Chrome OS על כל צג מכשיר שאליו הוא מחובר.
מערכת ההפעלה הזו תומכת לרוב ביישומים מסוג אחד, דפדפנים, תוך הסתמכות רבה על חיבור לאינטרנט לצורך אחסון נתונים.
ל-Chromebit דמיון שטחי ל-Chromecast, אך בעוד ה-Chromecast מיועד להציג תמונות על טלוויזיות או מסך גדול אחר, ה-Chromebit משמש כמחשב אישי.
המכשיר מתחרה בעיקר נגד ה־Intel Compute Stick, שמציע חיבור למערכת ההפעלה Windows 8.1 ואובונטו.
במפרט, דומה ה-Chromebit למחשבי הכרומבוק.
הוא כולל Wi Fi בתקן 802.11, Bluetooth 4.0 ואף יציאת USB 2.0 בקצה אחד.
Chromatica (בעברית: "כרומטיקה") הוא אלבום האולפן השישי של הזמרת-יוצרת האמריקאית ליידי גאגא.
האלבום יצא לאור ב-29 במאי 2020, על ידי חברת התקליטים אינטרסקופ רקורדס וסטרימליין.
יציאתו של האלבום התעכבה במשך כשבעה שבועות בשל מגפת הקורונה.
האלבום הופק על ידי גאגא והמפיק בלאד פופ.
Chromatica כולל סגנונות של דאנס-פופ, סינת'פופ, ואלקטרופופ עם קטעים של מוזיקת האוס, דיסקו וז'אנרים אלקטרוניים נוספים.
האלבום נקרא על שמו של כוכב הלכת הדמיוני דיסטופיה אותו תיארה גאגא כמקום בו "השוויון שולט".
באלבום נכללים נושאים של בריאות הנפש, טראומה, ערך עצמי, ומציאת אהבה באמצעות קשיים לצד שיתופי פעולה עם אריאנה גרנדה, אלטון ג'ון ולהקת בלאקפינק.
לקידומו, יצאו שלושה סינגלים, הסינגל המוביל "Stupid Love" יצא לאור ב-28 בפברואר 2020 והגיע בשיאו לעשרת המובילים ביותר מ-15 מצעדים בהם באוסטריה, בולגריה, שווייץ, סלובקיה, לבנון וארצות הברית.
הסינגל השני, "Rain on Me" בשיתוף עם אריאנה גרנדה יצא ב-22 במאי 2020, וכבש מעל כ-20 מצעדים בהם את מצעד הבילבורד הוט 100. "Sour Candy" יצא כסינגל שיווקי ראשון יום לאחר צאת האלבום ואחריו "Free Woman" כסינגל שיווקי שני.
מאוחר יותר יצא "911" כסינגל השלישי מתוך האלבום ב-25 בספטמבר לתחנות הרדיו.
בצאתו, Chromatica זכה לביקורות חיוביות ממבקרי המוזיקה והופיע במקום הראשון במצעד הבילבורד 200 בארצות הברית לאחר שמכר כ-274,000 עותקים במדינה בשבוע ליציאתו ובכך הפך לאלבומה השישי של גאגא בראש המצעד.
האלבום הגיע בנוסף גם לפסגות מצעדי אוסטרליה, צרפת, מקסיקו, אירלנד, קנדה, פורטוגל, איטליה, הולנד, סקוטלנד ובריטניה בה הפך לאלבום הנמכר ביותר במדינה לשנת 2020.
במהלך שנת 2018, נראתה גאגא מקליטה באולפני הקלטות שונים בלוס אנג'לס ובאזור ניו יורק וסביבתה.
זאת לאחר שגאגא הוציאה את אלבום הפסקול שלה A Star Is Born, לסרט בו כיכבה.
לאחר שהחלו השמועות העלה המפיק בלאד פופ לרשתות המדיה החברתית כי החל לעבוד עם גאגא באחוזתו של הזמר עם המפיק בויז נויז.
לאחר מכן המשיכה לפרסם גאגא פרסומים שונים שהיא מקליטה שירים חדשים.
ב-12 במרץ 2019, לאחר שהחלו לצוץ שמועות באתרי רכילות שונים שגאגא בהיריון, פרסמה גאגא בעמוד הטויטר שלה "שמועות שאני בהיריון?
כן, אני בהיריון עם LG6".
ב-29 באוקטובר, פרסמה גאגא תמונה בעמוד האינסטגרם שלה מופיעה דלעת, שלידה טלפון עם התצוגה "Stupid Love".
לאחר שמעריצים גילו את שם השיר העתידי, הם הוזהרו כי פרסומים שלהם בנוגע לשם השיר עלולים לפגוע בזכויות יוצרים.
בינואר 2020, החלו להופיע שמועות שהסינגל הבכורה של גאגא צפוי לצאת בתחילת חודש פברואר, כאשר האלבום יצא באותו פרק זמן.
ב-20 בינואר 2020, החלו לדלוף קליפים וקטעים מהשיר הופצו ברשתות המדיה החברתית השונות, כשהשיר המלא הודלף לאינטרנט ב-21 בינואר 2020.
ב-2 במרץ, הודיעה גאגא על צאת האלבום שיקרא "Chromatica", באותו פרסום ציינה כי האלבום צפוי לצאת לאור ב-10 באפריל.
באותו היום האלבום נהפך לזמין בהזמנה מוקדמת.
ב-24 במרץ, הכריזה גאגא שתדחה את האלבום שהיה שצפוי לצאת ב-10 באפריל, עקב מגפת הקורונה.
בהמשך הרחיבה את ושיחפה ממה הגיעה להחלטה: "זו הייתה תקופה מאוד קשה להרבה אנשים, עצרנו את צניחת השיא וכל מה שעשינו כי באמת רציתי להיות יותר ספציפית בשלב מסוים הזה.
רציתי לעשות משהו שיעזור לעולם, זה היה מאוד ממוקד.
והעבודה עם ארגון הבריאות העולמי על סדרת הקונצרטים הווירטואליים, יחד בבית הייתה דרך בשבילי לדבר על טוב לב שקיים, ועל הדברים שאני מאמינה בהם, זו דרך מאוד ממוקדת, לעומת דרך מופשטת יותר, שהיא מבחינתי כרומטיקה." ב-6 במאי, הכריזה גאגא על תאריך צאת האלבום שיצא ב-29 במאי 2020.
המפיק בלאד פופ חזר שוב כמפיק בכיר באלבומה של גאגא, לאחר שהפיק יחד איתה את כל 11 השירים באלבומה "Joanne" אף על פי שלא התחייב להפיק את האלבום אך לאחר שהשמיע את הקלטת הדמו של "Stupid Love" בתקופת סיבוב ההופעות "Joanne World Tour" הצטרף גם לשאר השירים.
גאגא אמרה כי הוא היה "מרכז וגרעין ההפקה" שלה בעת יצירת האלבום שאת רובו הקליטו באולפן העבר של פרנק זאפה.
היא הוסיפה כי תהליך הקלטתו היה קשה במיוחד מאחר שסבלה מכאבי מחלת הפיברומיאלגיה שגרמו לה "לא לרדת מהספה" כדי להלחין ולהקליט את השירים.
היא שיבחה את בלאד פופ כסיבה העיקרית לכך שהצליחה לסיים את עבודתה בהקלטת האלבום מכיוון שהוא הניע אותה "להמשיך הלאה בתהליך" ועזר לה להתגבר על תחושת "האומללות והדיכאון" שחוותה.
הם אמרו כי כל שיר התחיל בכך שהם מנגנים בפסנתר ו"בונים את המשך השיר לאחר שקיים חומר איתו אפשר לעבוד".
גאגא חשפה כי גילתה כיצד האינטואיציה שלה התפתחה מאז הפקת אלבומה האחרון, בדגש על האופי האמיתי שלה.
לאחר שהחלו את עבודתם יחד, גאגא ובלאד פופ החלו להקליט את האלבום במעורבותם של מפיקים שונים אותם הזמינו "על סמך חוזקותיהם לדמיין מחדש את השיר או את הפקתו".
המוזיקאית הסקוטית סופי הייתה המפיקה הראשונה אשר בלאד פופ הזמין לעבוד איתם.
המפיקים הנוספים שגויסו כללו את ברנס, אקסוואל מלהקת "Swedish House Mafia", סקרילקס, מדון (אשר עבד בעבר עם גאגא באלבום האולפן השלישי שלה, Artpop), צ'אמי, בואיז נואיס, ובנג'מין רייס.
בדיון על האווירה בעת הפקת האלבום אמרה גאגא, "קל להיכנס למחשב ולמצוא לופ מגניב, אבל המפיקים איתם אני עובדת לא עובדים כך, כשהם מקבלים השראה הם יוצרים דברים חדשים לגמרי".
בראיון עם "Apple Music", היא הוסיפה כי "מעולם לא ראתה כל כך הרבה מפיקים שמוכנים ליצור מוזיקה ובו זמנית לנהל שיחות יום יומיות".
בראיון נוסף, עם המגזין "American Songwriter" אמרה כי הם כתבו בין 50 ל-100 שירים במשך יצירת האלבום.
גאגא שיתפה פעולה עם הזמר אלטון ג'ון בשיר "Sine from Above", אותו תיארה כ-"מנטור" וכמי "שמילא תפקיד משמעותי בחיי בדרך להחלמתי".
המפיק אקסוול עבד עם ג'ון על שיר שלא פורסם אשר בסיומו הפך ל-"Sine from Above" אותו החליט אקסוול ליצור כדואט יחד עם גאגא כאשר נזכר כי הם חברים קרובים.
האלבום כולל גם שיתוף פעולה עם הזמרת אריאנה גרנדה בשיר "Rain On Me", אותה תיארה גאגא כ-"אמנית אשר חושה טראומה עצומה באופן דומה בעיני הציבור" אשר היוותה פוטנציאל ליצירת השיר.
שיתוף פעולה נוסף של גאגא באלבום הוא עם להקת הבנות הדרום קוריאנית, בלאקפינק בשיר "Sour Candy" בראיון לאתר הבידור היפני "TV Groove" אמר גאגא כי "כאשר התקשרה אליהן ושאלה האם הן רוצות לשתף עימה פעולה, הן שמחו כלכך והיו מלאות מוטיבציה שגרמה לה לרצות לחגוג איתן.
מילות השיר הן באנגלית וקוריאנית.
לאחר שיצירת "Chromatica" הסתיימה, גאגא הרגישה כי באלבום ישנם מעשים מובחנים וכי קיים בו "קטע קולנועי".
בלאד פופ גייס את המוזיקאית מורגן קיבבי כדי שתלחין שלוש פסקות שיסגרו את האלבום.
קיבבי וגאגא השקיעו כשבועיים בעבודתן והרכיבו תזמורת בת 26 נפשות להקלטת הקטעים.
קיבבי הסבירה שהיא התיישבה עם גאגא ובחנה מספר תמונות, ציורים וסרטים והתחייבה ליצור קטעים מוזיקליים התואמים את אנרגיית האלבום אשר יכולים להתחבר בצורה חלקה לשירים מתוכו.
היא הוסיפה כי "נשמת האלבום כבר הייתה שם, ולכן העיבודים נכתבו מתוך כוונה להצים עוד יותר את הפינות והנושאים הרגשיים".
תחילה, גאגא רצתה לקרוא לאלבום על שם הסינגל השיווקי השני, "Free Woman" אך בחרה בסופו של דבר ב-"Chromatica" מכיוון שהיא "עדיין נאבקת בלהיות אישה חופשייה".
היא תיארה את "Chromatica" ככוכב לכת בו השוויון שולט והסיפה כי "אני חיה על הכוכב הזה, נכנסתי למסגרת שלי, מצאתי את כדור הארץ, מחקתי אותו.
כדור הארץ מבוטל, אני חיה על כרומטיקה".
כוכב הלכת הדיסטופי של כרומטיקה מופיע בקליפ השיר "Stupid Love" שם גאגא מוצגת כ-"מנהיגה לוחמת אשר עוקבת אחר שבטים הנאבקים על שליטה בעולם רצוף סכסוכים".
כריכת האלבום יצאה יחד עם הזמנת האלבום מראש והציגה סמל על רגע ורוד שקיבל השאווה וסמל היין והיאנג.
גאגא הסבירה כי הלוגו של האלבום מכיל "גל סינוס, שהוא הסמל המתמטי לצליל.
ומבחינתי, צלילים הם אלו שהבריאו אותי בתקופת חיי, והם ריפאו אותי שוב ביצירת התקליט הזה, וזה באמת על מה מדבר כרומטיקה."
ב-5 באפריל 2020 נחשפה העטיפה הרשמית של האלבום, שהראתה את גאגא עם שיער "ורוד מצמר גפן מתוק" לבושה בבגדי גוף מתכתיים עם קוצים ונעצים, זוג מגפי פלטפורמה עם חבל וסכין לעקבים כאשר היא מונחת על סרג מתכת גדול המואר באור ניאון ורוד.
טריי אלסטון מ-MTV תיאר את עטיפת האלבום כ-"מקס חלק מטורף, מורטל קומבט ופנטזיית סייבר-פאנק", ואילו הילרי יוז ממגזין הבילבורד מצאה בה השראה מסרטי החייזרים.
תצלום עטיפת האלבום צולם על ידי הצלם הגרמני נורברט שוורנר.
"Chromatica" הוא אלבום של ז'אנר הדאנס-פופ המושפע משנות התשעים בשילוב אלקטרופופ וסינת'פופ, טכנו, דיסקו, פאנק, טראנס, ויורודאנס.
בנוסף הוא מהווה סטייה מז'אנר המוזיקה באלבום האולפן הקודם של גאגא "Joanne" משנת 2016 בו שילבה מוזיקת קאנטרי ורוק, באלבום זה חזרה לסגנון הפופ של אלבומיה הקודמים.
לדברי המפיק אקסוול, תהליך הפקת האלבום נועדה כדי ליצור "מוזיקת ריקודים מלאה" תוך כדי הישענות על קטעים של "אולד סקול ורטרו האוס".
הנושא העיקרי מאחורי "Chromatica" הוא היכולת לחוש אושר ולרקוד לצלילי המוזיקה גם בתקופה קשה מלאת צער, הוא מדבר על נושאים נוספים כמו בריאות הנפש, דיכאון, בדידות, מציאת אהבה באמצעות קשיים, סבל מהפרעת דחק פוסט טראומטית עקב תקיפה מינית, וערך עצמי.
למרות התמודדות האלבום עם נושאים אפלים, רוב שיריו בעלי אווירה חיובית אותה גאגא שאפה לעשות כ-"מהנה ובאופן אנרגטי ממש טהורה.
דבר שחלק גדול מהעולם יכול לשמוע ולהוות חלק גדול מחיי היום יום שלהם שיוכל לשמח אותם כל יום מחדש".